CELEX: 62018CA0684
Language: et
Date: 2020-05-28 00:00:00
Title: Kohtuasi C-684/18: Euroopa Kohtu (üheksas koda) 28. mai 2020. aasta otsus (Curtea de Apel Bucureşti eelotsusetaotlus – Rumeenia) – World Comm Trading Gfz SRL versus Agenţia Naţională de Administrare Fiscală (ANAF), Direcţia Generală Regională a Finanţelor Publice Ploieşti (Eelotsusetaotlus – Maksustamine – Käibemaks – Direktiiv 2006/112/EÜ – Artikkel 90 – Artiklid 184 – 186 – Käibemaksu neutraalsuse põhimõte – Maksu esialgse mahaarvamise korrigeerimine – Ühendusesisestele ja riigisisestele kaubatarnetele tehtavad hinnaalandused)

3.8.2020   
            
            
               ET
            
            
               Euroopa Liidu Teataja
            
            
               C 255/5
            
         
      Euroopa Kohtu (üheksas koda) 28. mai 2020. aasta otsus (Curtea de Apel Bucureşti eelotsusetaotlus – Rumeenia) – World Comm Trading Gfz SRL versus Agenţia Naţională de Administrare Fiscală (ANAF), Direcţia Generală Regională a Finanţelor Publice Ploieşti
      (Kohtuasi C-684/18) (1)
      
      (Eelotsusetaotlus - Maksustamine - Käibemaks - Direktiiv 2006/112/EÜ - Artikkel 90 - Artiklid 184 – 186 - Käibemaksu neutraalsuse põhimõte - Maksu esialgse mahaarvamise korrigeerimine - Ühendusesisestele ja riigisisestele kaubatarnetele tehtavad hinnaalandused)
      (2020/C 255/05)
      Kohtumenetluse keel: rumeenia
      
         Eelotsusetaotluse esitanud kohus
      
      Curtea de Apel Bucureşti
      
         Põhikohtuasja pooled
      
      
         Hageja: World Comm Trading Gfz SRL
      
         Kostjad: Agenţia Naţională de Administrare Fiscală (ANAF), Direcţia Generală Regională a Finanţelor Publice Ploieşti
      
         Resolutsioon
      
      
                  1.
               
               
                  Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artiklit 185 tuleb tõlgendada nii, et liikmesriigi maksuhaldur peab nõudma maksukohustuslaselt käibemaksu esialgse mahaarvamise korrigeerimist, kui pärast seda, kui ta sai riigisisestelt kaubatarnetelt hinnaalandusi, leiab maksuhaldur, et käibemaksu esialgne mahaarvamine oli suurem, kui maksukohustuslasele lubatud.
               
            
                  2.
               
               
                  Direktiivi 2006/112 artiklit 185 tuleb tõlgendada nii, et liikmesriigis asuva maksukohustuslase puhul on käibemaksu esialgse mahaarvamise korrigeerimine kohustuslik isegi siis, kui maksukohustuslase tarnija on lõpetanud oma tegevuse selles liikmesriigis ja kui tarnija ei saa seetõttu enam nõuda tema poolt tasutud käibemaksu osalist tagastamist.
               
            
         (1)  ELT C 44, 4.2.2019.